Document ID: 31983R0291

KOMISSION ASETUS (ETY) N:o 291/83,
annettu 3 päivänä helmikuuta 1983,
kuivattuja viinirypäleitä ja kuivattuja viikunoita koskevan tukijärjestelmän soveltamista koskevista yksityiskohtaisista säännöistä annetun komission asetuksen (ETY) N:o 2425/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuivattujen viinirypäleiden ja kuivattujen viikunoiden tuotantotukijärjestelmän yleisten sääntöjen vahvistamisesta 27 päivänä heinäkuuta 1981 annetun neuvoston asetuksen (ETY) N:o 2194/81(1), sellaisena kuin se on viimeksi muutettuna asetuksella (ETY) N:o 2674/82(2), ja erityisesti sen 14 artiklan,
sekä katsoo, että
komission asetuksen (ETY) N:o 2425/81(3) 6 artiklan 1 kohdassa säädetään, että kullekin markkinointivuodelle voidaan esittää kaksi tukihakemusta; jos varastointiajan pidentäminen seuraavan markkinointivuoden aikana sallitaan asetuksen (ETY) N:o 2194/81 10 artiklan 1 kohdan mukaisesti ja jos varastoidut tuotteet myydään jalostusta varten, jalostaja ei voi esittää hakemustaan ennen kuin tuotteet on jalostettu; tämä tilanne viivästyttää markkinointivuoden aikana saatuihin tuotteisiin liittyvän tuen maksamista; tilanne olisi korjattava sallimalla jalostajien esittää ylimääräinen tukihakemus markkinointivuoden jälkeen varastointielimiltä ostettujen tuotteiden osalta; nykyisten menettelytapojen joustavuuden lisäämiseksi olisi näitä toimenpiteitä sovellettava 1 päivän tammikuuta 1982 jälkeen saatuihin tuotteisiin,
komission asetuksessa (ETY) N:o 2197/82(4), sellaisena kuin se on viimeksi muutettuna asetuksella (ETY) N:o 3434/82(5), kreikkalaisten varastointielinten hallussaan pitämien kuivattujen viinirypäleiden tiettyjen määrien varastointiaikaa pidennetään yli markkinointivuoden 1981/1982,
olisi muutettava asetusta (ETY) N:o 2425/81 varastointitukihakemusten esittämisen mahdollistamiseksi määräajoin pidennetyn varastointiajan aikana, ja
tässä asetuksessa säädetyt toimenpiteet ovat hedelmä-ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN
1 artikla
Muutetaan asetus (ETY) N:o 2425/81 seuraavasti.
1 Korvataan 6 artiklan 1 kohta seuraavasti:
"1 Jalostaja voi esittää kullekin markkinointivuodelle kaksi tukihakemusta, joista ensimmäinen koskee ennen 31 päivää joulukuuta saatuja tuotteita ja toinen koskee markkinointivuoden jäljellä olevan ajan kuluessa saatuja tai ostettuja tuotteita.
Tukihakemus on jätettävä kuudenkymmenen päivän kuluessa edellä mainittujen ajanjaksojen umpeutumisesta sen jäsenvaltion osoittamalle elimelle, jossa jalostus on tapahtunut.
Jos varastointi seuraavan markkinointivuoden aikana on sallittu asetuksen (ETY) N:o 2194/81 10 artiklan 1 kohdan mukaisesti ja jos tuotteet myydään jalostusta varten, voidaan esittää näihin tuotteisiin liittyvä ylimääräinen tukihakemus. Se on esitettävä kuudenkymmenen päivän kuluessa varastointielinten myynnille ennalta vahvistaman hinnan viimeisestä vahvistetusta päivästä."
2 Korvataan 8 artiklan 1 kohta seuraavasti:
"1 Varastointielin voi esittää markkinointivuoden aikana kaksi varastointitukihakemusta, joista ensimmäinen koskee ajanjaksoa helmikuun loppuun asti ja toinen markkinointivuoden jäljellä olevaa osaa.
Jos varastointi seuraavan markkinointivuoden aikana on sallittu asetuksen (ETY) N:o 2194/81 10 artiklan 1 kohdan mukaisesti, ylimääräisiä tukihakemuksia voidaan esittää kullekin kuuden kuukauden ajanjaksolle sekä mahdollisuuksien mukaan varastointiajan lopussa.
Jokainen hakemus on esitettävä siihen liittyvää varastointiaikaa seuraavien kuudenkymmenen päivän kuluessa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
1 artiklan 1 kohtaa sovelletaan asianomaisen pyynnöstä niiden tuotteiden osalta, jotka on saatu 1 päivän tammikuuta 1982 jälkeen. Tässä tapauksessa hakemus on esitettävä ennen 1 päivää maaliskuuta 1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä helmikuuta 1983.

Labels: 3
17
19